《立秋日卢沟送新郑少师相公》
明代·嵇元夫

单车去国路悠悠，绿树鸣蝉又早秋。
燕市伤心供帐薄，凤城回首暮云浮。
徒闻后骑宣乘传，不见群公疏请留。
三载布衣门下客，送君垂泪过卢沟。

作者简介：明浙江吴兴人，字长卿。少以官宦子弟，放纵不羁，偶失规，为乡里仇家所中，坐法，下狱。得释，乃深自濯励，勤学苦读。善诗，有《白鹤园集》。